সামরিক বাহিনীর ক্ষমতাদখলকে সমর্থন দিয়েছে পশ্চিমা বিশ্ব। সমর্থন করে বক্তব্য রেখেছেন ব্রিটেনের সাবেক প্রধানমন্ত্রি টনি ব্লেয়ার। ইসলাম ও মুসলমানদের বিরুদ্ধে যুদ্ধ শুরুতে টনি ব্লেয়ারের আগ্রহ প্রচুর। তার হাত দু’টি লক্ষ লক্ষ ইরাকী মুসলমানদের রক্তে রঞ্জিত। মিশরের সামরিক অভ্যুত্থানকে তিনি সমর্থন দেন এ যুক্তিতে যে তার বিরুদ্ধে রাস্তায় বিশাল মিছিল হয়েছে। অথচ তিনি ভূলে যান তার আমলে লন্ডনের হাইড পার্কে বিশ/তিরিশ লাখের বেশী মানুষ জমা হয়েছিল ইরাকের বিরুদ্ধে যুদ্ধ থামাতে। ইউরোপের ইতিহাসে এটিই ছিল সবচেয়ে বড় গণ-জমায়েত। কিন্তু ব্লেয়া কি জনগণের সে মতামতকে সামান্য গুরুত্ব দিয়েছেন? অথচ রাজপথের মিছিলের দোহাই দিযে তিনি সামরিক অভ্যুত্থানকে সমর্থন দিচ্ছেন। অথচ মিশরের মত একটি জনবহুল দেশে ও কায়রোর মত একটি বিশাল শহরে ১০লাখ বা ২০ লাখ মানুষ জমা করা কি এতটি কঠিন? বিশেষ করে যে রাজনীতিতে বিদেশীদের বিনিয়োগ হাজার হাজার কোটি টাকার। মার্কিন যুক্তরাষ্ট্রের একার বিনিয়োগই শত শত কোটি ডলারের। সেটি যেমন সামরিক বাহিনীর কারণে,তেমনি বেসামরিক প্রশাসন,মিডিয়া,এনজিও,সাংস্কৃতিক ও রাজনৈতীক সংগঠনগুলির পিছনে।